cyanic-selkie/wikianc huggingface dataset:
ए बुक ऑफ जायंट्स
या पुस्तकातील काही किस्से मॅनिंग-सँडर्सच्या अ चॉईस ऑफ मॅजिक (१९७१) मध्ये देखील समाविष्ट आहेत. या पुस्तकातील काही कथा मॅनिंग-सँडर्सच्या फोल्क अँड फेरी टेल्स (१९७८) मध्ये समाविष्ट केलेल्या आहेत.
अनुक्रमणिका
१. जॅक अँड द बीनस्टॉक (इंग्लंड) २. द जायंट अँड द ड्वार्फ (जॉर्जिया) ३. फिन मकाऊल अँड कुकुलिन (आयर्लंड) ४. स्नीझी स्नॅचर आणि सॅमी स्मॉल (कॉर्नवॉल) ५. हंस, द हॉर्न अँड द मॅजिक स्वोर्ड (जटलँड) ६. जॅक द जायंट-किलर ( कॉर्नवॉल ) ७. किंग जॉनी (स्लाव्हिक) ८. कोनल यलोक्लॉ (आयर्लंड आणि स्कॉटलंड) ९. द जायंट इन द केव्ह (आयर्लंड आणि स्कॉटलंड) १०. द ब्रेव्ह लिटल टेलर (जर्मनी) ११. द जायंट हू हॅडनो हार्ट इन हिज बॉडी (नॉर्स) १२. द थ्री गोल्डन हेअर्स ऑफ द किंग ऑफ् द केव जाय्ंटस (जर्मनी) १३. प्रिन्स लोफ (रोमानिया)
संदर्भ
वर्ग:राक्षसांबद्दल काल्पनिक कथा वर्ग:युरोपियन परीकथा वर्ग:काल्पनिक कथासंग्रह वर्ग:१९६२ मधील लघुकथा संग्रह वर्ग:१९६२ मधील मुलांची पुस्तके वर्ग:मुलांसाठीचे लघुकथा संग्रह वर्ग:ब्रिटिश मुलांची पुस्तके वर्ग:ब्रिटिश लघुकथा संग्रह
कोकण कन्या एक्सप्रेस
कोकण कन्या एक्सप्रेस ही भारतीय रेल्वेची एक जलद प्रवासी सेवा आहे. ही गाडी मुंबई छत्रपती शिवाजी टर्मिनस ते गोव्यामधील मडगांव स्थानकांदरम्यान रोज धावते. कोकण रेल्वेमार्गे धावणाऱ्या कोकण कन्या एक्सप्रेसला मुंबई ते गोवा दरम्यानचे ५८० किमी अंतर पार करायला १३ तास व २५ मिनिटे लागतात. महाराष्ट्रातील कोकण प्रदेशामधून जात असलेल्या ह्या गाडीला कोकण कन्या हे नाव दिले गेले आहे.
२५ जानेवारी १९९८ रोजी सुरू झालेली ही कोकण रेल्वेवरील सर्वात प्रथम गाड्यांपैकी एक होती. दादर मडगांव जन शताब्दी एक्सप्रेस व मांडवी एक्सप्रेस ह्या दोन गाड्या देखील मुंबई व गोव्यादरम्यान रोज धावतात.
बाह्य दुवे
वर्ग:भारतातील नामांकित रेल्वेगाड्या वर्ग:कोकण रेल्वे वर्ग:गोव्यामधील रेल्वे वाहतूक वर्ग:महाराष्ट्रामधील रेल्वे वाहतूक
जे गूल्ड
जेसन जे गूल्ड (२७ मे, १८३६:रॉक्सबरी, न्यू यॉर्क, अमेरिका - २ डिसेंबर, १८९२:न्यू यॉर्क, न्यू यॉर्क, अमेरिका) हा एकोणिसाव्या शतकातील अमेरिकन उद्योगती होता. याने रेल्वेमार्ग बांधून, विकत घेउन तसेच चालवून अमाप संपत्ती कमावली. हा त्याच्या समकालीनांमधील सगळ्यात धनाढ्य व्यक्तींपैकी एक होता. याने अनेक प्रश्नांकित आर्थिक व्यवहार आणि उलाढाली केल्या. चंदेरी युग (गिल्डेड एज) मधील ठग धनाढ्यांपैकी (रॉबर बॅरन) या अग्रगण्य होता.
चालकवाडी
चालकवाडी हे भारताच्या महाराष्ट्र राज्यातील पुणे जिल्ह्यातील जुन्नर तालुक्यातील एक गाव आहे.
हवामान
येथील सर्वसाधारण हवामान उष्ण व कोरडे आहे. हवामानातील बदलानुसार प्रत्येक वर्षात मुख्यतः तीन ऋतू असतात.मार्च ते मे पर्यंत उन्हाळा, जून ते ऑक्टोबर पर्यंत पावसाळा आणि नोव्हेंबर ते फेब्रुवारी पर्यंत हिवाळा असतो. तालुक्यातील वार्षिक सरासरी पर्जन्यमान ७२० मिमी पर्यंत असते.
संदर्भ
वर्ग:जुन्नर तालुक्यातील गावे वर्ग:पुणे जिल्ह्यातील गावे
इंगळे
इंगळे हे एक मराठी आडनाव आहे.
वर्ग:मराठी आडनावे
लक्ष्मणनगर
लक्ष्मणनगर हे भारताच्या महाराष्ट्र राज्यातील परभणी जिल्ह्यातील पूर्णा तालुक्यातील एक गाव आहे.
हवामान
येथील हवामान उष्ण व कोरडे आहे.येथे नोव्हेंबर ते फेब्रुवारी हा हिवाळा हंगाम असतो. हिवाळ्यात दिवसा तापमान ३० सेल्सियस पर्यंत वाढते आणि रात्री तापमान १५ अंश सेल्सियस पर्यंत खाली जाते.जून ते ऑक्टोबर हा पावसाळा हंगाम असतो. पावसाळ्यात दिवसा तापमान ३१ अंश सेल्सियस पर्यंत वाढते आणि रात्री तापमान २३ अंश सेल्सियस पर्यंत खाली जाते. पावसाळ्यात मध्यम प्रमाणात पाऊस पडतो. वार्षिक पर्जन्यमान ५६० मिमी असते.मार्च ते मे हा उन्हाळा मोसम असतो. उन्हाळ्यात दिवसा तापमान ३९ अंश सेल्सियस पर्यंत वाढते आणि रात्री तापमान २५ अंश सेल्सियस पर्यंत खाली जाते.
टाकळीटेंभुर्णी
टाकळीटेंभुर्णी हे भारतातील महाराष्ट्र राज्यातील सोलापूर जिल्ह्यातील माढा तालुक्यातील एक गाव आहे.
संदर्भ
वर्ग:माढा तालुक्यातील गावे वर्ग:सोलापूर जिल्ह्यातील गावे
शिशुगृह
शिशुगृह म्हणजे जेथे ५ वर्षांपर्यंत वय असलेल्या बालकांना दिवसभर ठेवले जाते व जेथे त्यांची सर्व प्रकारची काळजी घेतली जाते, अशा प्रकारचे केंद्र. शिशुगृह शासकीय असेल, तर ते आरोग्य अथवा समाजकल्याण मंत्रालयाच्या अखत्यारीत येते. खाजगी संस्था, उद्योगव्यावसायिक किंवा अन्य संस्थाही शिशुगृहे चालवितात. शिशुगृहाची विविध रूपे प्रचलित आहेत. उदा., अंगणवाडी, पाळणाघर, बालवाडी इत्यादी. लहान मुलांना जगण्याचा व विकासाचा हक्क असतो, या तत्त्वावर या शिशुगृहांची स्थापना झाली. या केंद्रांमधील बालकांचा मानसिक विकास होतो, त्यांचे आरोग्य सुधारते, त्यांच्यामध्ये कौशल्य येते आणि त्यांच्या सर्वांगीण विकासाला मदत होते. शिशुगृहामागील तात्त्विक भूमिका अशी : विकासाची प्रक्रिया मूल आईच्या उदरात असताना सुरू होत असली, तरी शिकणे ही प्रक्रिया जन्मापासून सुरू होते. लहान मुलांमध्ये व्यक्तिभेद असतात. विकासाचे शारीरिक, मानसिक, भावनिक असे अनेक पैलू असतात. मूल स्वतःच्या विकासामध्ये सहभागी असते आणि विकास व शिकणे या प्रक्रिया, बालकाची भोवतालच्या परिसराशी जी अंतरक्रिया होते, त्यातून घडतात. मुलांच्या विकासाला कुटुंब, समाज, संस्कृती इत्यादींचा संदर्भ असतो. शिशुगृहासारखी संस्था चालविताना या सर्व तात्त्विक बाबींचा विचार केलेला असतो.
शिशुगृह हे घर आणि समाज यांच्यामधील टप्पा असते. तसेच ते घर आणि प्राथमिक शाळा यांना जोडणारा एक आवश्यक दुवा असतो. घरातील प्रेमळपणा, आश्वासन व स्वरक्षण येथे मिळू शकते. त्याचबरोबर शिस्त, आत्मविश्वास, संयम आणि एकाग्रता याही गोष्टी येथे मिळतात. शिशुगृहामध्ये शारिरिक विकास, वैद्यकीय तपासणी, आहार, संस्कार, बौद्धिक विकास, भावनिक विकास, विज्ञान व जीवन शिक्षण इ. गोष्टींकडे लक्ष दिले जाते.
लहान मुलांना शिक्षण द्यावे, त्यांच्यावर संस्कार करावेत, ही कल्पना काही आधुनिक नाही. प्राचीन काळात सॉक्रेटीस, प्लेटो, ऍरिस्टॉटल यांनीही लहान मुलांच्या शिक्षणाचा उल्लेख केला होता. अठराव्या शतकानंतर पेस्टालोत्सी, फ्रबेल, रॉबर्ट ओवेन, ओबर्डीन इत्यादींनी लहान मुलांसाठी शिशुगृहे सुरू केली होती. माँटेसरींनी तर त्यांचा जगभर प्रसार केला. आधुनिक काळातील पहिले शिशुगृह १८०२ साली जर्मनीमध्ये कामगार स्त्रियांच्या मुलांसाठी सुरू झाले. त्यानंतर स्कॉटलंड (१८१६), ऑस्ट्रिया (१८३३), स्पेन (१८५५), रशिया (१८६४) आणि लंडन येथे १९०८–१० या कालखंडात शिशुगृहे सुरू झाली. अमेरिकेत विस्कॉंनसिन येथे १८५६ साली शिशुगृह सुरू करण्यात आले.
आर्थर कार
आर्थर विल्यम कार (२१ मे, १८९३:इंग्लंड - ७ फेब्रुवारी, १९६३:यॉर्कशायर, इंग्लंड) हा 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 englandकडून १९२२ ते १९२९ दरम्यान ११ कसोटी सामने खेळलेला क्रिकेट खेळाडू होता.
वर्ग:इंग्लंडचे क्रिकेट खेळाडू वर्ग:इ.स. १८९३ मधील जन्म वर्ग:इ.स. १९६३ मधील मृत्यू वर्ग:पुरुष चरित्रलेख
आर्थर गिलिगन
आर्थर एडवर्ड रॉबर्ट गिलीगन (२३ डिसेंबर, १८९४:लंडन, इंग्लंड - ५ सप्टेंबर, १९७६:इंग्लंड) हा 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 englandकडून १९२२ ते १९२५ दरम्यान ११ कसोटी सामने खेळलेला क्रिकेट खेळाडू होता.
वर्ग:इंग्लंडचे क्रिकेट खेळाडू वर्ग:इ.स. १८९४ मधील जन्म वर्ग:इ.स. १९७६ मधील मृत्यू वर्ग:पुरुष चरित्रलेख
बहुमजली पीक पद्धत
फायदे
या पीक प्रकारामुळे, प्रखर उष्णता मानवत नसलेल्या पिकांना फायदा होतो. अशा पिकांची योग्य प्रकारे वाढ अ अधिक उत्पादन येण्यासाठी त्यांना सावली गरजेची असते.या पद्धतीमुळे एका पिकाद्वारे दुसऱ्या पिकास फायदा होतो.एकाच जमिनीवर वेगवेगळी पिके घेता येतात व वर्षभर उत्पादम मिळत राहते. पिक-मशागतीवरील खर्च कमी होतो. मजूरीचा पुरेपूर वापर करता येतो.पिकांचे किडींपासून पिकांचे रक्षण होते.
स्ट्रीमिंग माध्यम
स्ट्रीमिंग माध्यम ही एक प्रकारची मल्टीमीडिया सेवा आहे, जी नेटवर्क घटकांमध्ये कमी किंवा कोणतेही इंटरमीडिएट स्टोरेज नसताना स्त्रोताकडून सतत वितरित करून वापरली जाते. स्ट्रीमिंग हा शब्द सामग्रीऐवजी तिच्या वितरण पद्धतीचा संदर्भ देतो.
प्रसारमाध्यमांमधून वेगळे करण्याची पद्धत विशेषतः दूरसंचार नेटवर्कवर लागू होते, कारण बहुतेक पारंपारिक माध्यम वितरण प्रणाली एकतर मूळ प्रवाह (उदा. रेडिओ, टेलिव्हिजन) किंवा मूळतः नॉन-स्ट्रीमिंग (उदा. पुस्तके, व्हिडिओटेप, ऑडिओ सीडी ) असतात. इंटरनेट वर स्ट्रीमिंग सामग्रीसह आव्हाने आहेत. उदाहरणार्थ, ज्या वापरकर्त्यांच्या इंटरनेट कनेक्शनमध्ये पुरेशी बँडविड्थ नाही त्यांना स्टॉप, लॅग किंवा सामग्रीचे खराब बफरिंग अनुभवू शकते आणि सुसंगत हार्डवेअर किंवा सॉफ्टवेअर सिस्टम नसलेले वापरकर्ते विशिष्ट सामग्री प्रवाहित करण्यात अक्षम असू शकतात. प्लेबॅकच्या अगोदर फक्त काही सेकंदांसाठी सामग्रीचे बफरिंग वापरल्यास, गुणवत्ता खूप सुधारली जाऊ शकते.
लाइव्ह स्ट्रीमिंग हे उत्पादनादरम्यान सामग्रीचे रिअल-टाइम वितरण आहे, जसे थेट टेलिव्हिजन टेलिव्हिजन चॅनेलद्वारे सामग्री प्रसारित करते. लाइव्हस्ट्रीमिंगसाठी स्रोत माध्यमाचा एक प्रकार (उदा. व्हिडिओ कॅमेरा, ऑडिओ इंटरफेस, स्क्रीन कॅप्चर सॉफ्टवेअर), सामग्री डिजिटायझ करण्यासाठी एन्कोडर, मीडिया प्रकाशक आणि सामग्री वितरित आणि वितरित करण्यासाठी सामग्री वितरण नेटवर्क आवश्यक आहे.
स्ट्रीमिंग हा फाईल डाउनलोडिंगचा पर्याय आहे, एक प्रक्रिया ज्यामध्ये अंतिम वापरकर्ता सामग्री पाहण्यापूर्वी किंवा ऐकण्यापूर्वी संपूर्ण फाईल प्राप्त करतो. स्ट्रीमिंगद्वारे, अंतिम वापरकर्ता संपूर्ण फाइल प्रसारित होण्यापूर्वी डिजिटल व्हिडिओ किंवा डिजिटल ऑडिओ सामग्री प्ले करणे सुरू करण्यासाठी त्यांच्या मीडिया प्लेयरचा वापर करू शकतो. "स्ट्रीमिंग मीडिया" हा शब्द व्हिडिओ आणि ऑडिओ व्यतिरिक्त इतर माध्यमांना देखील लागू होऊ शकतो, जसे की थेट बंद मथळा, टिकर टेप आणि रिअल-टाइम मजकूर; हे सर्व "स्ट्रीमिंग मजकूर" (streaming text) मानले जातात.
मागणीवर व्हिडिओ आणि स्ट्रीमिंग टेलिव्हिजन सेवांमध्ये स्ट्रीमिंग सर्वात जास्त प्रचलित आहे. इतर सेवा संगीत किंवा व्हिडिओ गेम प्रसारित करतात.
संदर्भ
वर्ग:माहिती तंत्रज्ञान
तमिळनाडू डॉ. आंबेडकर विधी विद्यापीठ
बाह्य दुवे
वर्ग:तमिळनाडूमधील विद्यापीठे वर्ग:डॉ. बाबासाहेब आंबेडकर यांच्या नावे असलेल्या गोष्टी वर्ग:कायदा वर्ग:इ.स. १९९७ मधील निर्मिती
गोठा
घोडा
घोड्याच्या निवाऱ्यास तबेला म्हणतात.
संदर्भ
वर्ग:शेतीपूरक व्यवसाय वर्ग:पाळीव प्राणी
जोगुलांबा गदवाल जिल्हा
जोगुलांबा गदवाल जिल्हा हा भारता च्या तेलंगणा राज्यातील राज्यातील जिल्हा आहे. जोगुलांबा-गदवाल जिल्हा तेलंगणातील महबूबनगर जिल्ह्यातून कोरला गेला आहे, ज्याचे प्रशासकीय मुख्यालय गदवाल शहरात आहे. हैदराबादपासून सुमारे २१० किमी अंतरावर असलेले गदवाल शहर बंगलोर-हैदराबाद राष्ट्रीय महामार्ग ७ द्वारे सुगम आहे. जोगुलांबा गदवाल जिल्ह्यात तेलंगणा, रायलसीमा आणि कर्नाटकची मिश्र संस्कृती आहे.
भूगोल
जोगुलांबा गदवाल जिल्ह्याचे क्षेत्रफळ २,९२८ चौरस किलोमीटर (१,१३१ चौरस मैल) आहे. जिल्ह्याच्या सीमा नारायणपेट, वनपर्ति जिल्ह्यांसह आणि आंध्र प्रदेश आणि कर्नाटक राज्याच्या सीमेसह आहेत.
लोकसंख्या
२०११ च्या भारताच्या जनगणनेनुसार, सध्याच्या जोगुलांबा गदवाल जिल्ह्याची लोकसंख्या ६,०९,९९० आहे, लिंग गुणोत्तर हे १००० पुरुषमागे ९७२ स्त्रिया आहेत. साक्षरता दर ४९.८७% आहे. जिल्ह्यात एकूण लोकसंख्येच्या १०.३६% लोक शहरी भागात राहतात.
मंडळ (तहसील)
जोगुलांबा गदवाल जिल्ह्या मध्ये १२ मंडळे आहेत:
संदर्भ
वर्ग:तेलंगणामधील जिल्हे
बाळ ज. पंडित
बाळ जगन्नाथ पंडित (जन्म : २४ जुलै १९२९; - १७ सप्टेंबर २०१५) हे एक भारतीय क्रिकेट खेळाडू आणि क्रिकेट समालोचक होते.
वयाच्या सहाव्या सातव्या वर्षापासूनच त्यांना क्रिकेटची आवड निर्माण झाली होती. ते रणजी चषक सामन्यांत खेळले. त्यासाठी मामा, चुलत भाऊ आणि वडील सरदार जगन्नाथ महाराज पंडित यांनी त्यांना खेळासाठी विशेष प्रोत्साहन दिले होते. रमणबाग न्यू इंग्लिश स्कूलमध्ये शिकत असताना त्यांना रामभाऊ लेले यांसारखे क्रीडाप्रेमी शिक्षक लाभले. या शिक्षकाकडूनच त्यांना क्रिकेटच्या तंत्राबरोबरच जीवनाचे तंत्रही त्यांनी शिकविल्याची भावना पंडित नेहमीच व्यक्त करीत असत. लेले यांनी राजा केतकर, वसंत हसबनीस, मधु गुप्ते, माधव बर्वे अशा खेळाडूंनाही घडविलेले होते. रोहिंग्टन बारिया चषक स्पर्धेतून क्रिकेट खेळल्यानंतर बाळ ज. पंडितांनी सन १९५९-६० च्या रणजी मोसमात महाराष्ट्र संघात स्थान मिळविले. मात्र मैदानापेक्षा मैदानाबाहेरील त्यांची कारकीर्द विशेष गाजली.
त्यांनी विधी शाखेची पदवी घेऊन नोकरीस सुरुवात केली. लहानपणापासूनच मराठी व इंग्रजी या भाषांवर प्रभुत्व आणि क्रिकेटविषयी असणारे प्रेम यांमुळे त्यांनी काही वर्तमानपत्रातून क्रिकेटविषयीचे लेखन सुरू केले. तत्कालीन महाराष्ट्र क्रिकेट असोसिएशनचे अध्यक्ष तुळपुळे यांनी पंडितांचे नाव आकाशवाणीत सुचविले होते. क्रिकेट समालोचन करताना त्यांनी आपल्या ओघवत्या मराठी भाषेत क्रिकेट घराघरांत पोचवले. मैदानावर २० आणि मैदानाबाहेर ५० वर्षे त्यांनी क्रिकेटची सेवा केली. त्यांनी शंभरहून अधिक आंतरराष्ट्रीय सामन्यांचे समालोचन केले. रणजी, दुलीप आणि इराणी करंडक स्पर्धेच्या असंख्य सामन्याचेही समालोचन करून त्यांनी आपला स्वतंत्र ठसा उमटवला होता. दीर्घ काळ (४२ वर्षे) समालोचन करण्याबद्दल 'लिम्का बुक ऑफ रेकार्ड'नेही याची दखल घेतली.
बाळ ज. पंडितांनी क्रीडा समीक्षक म्हणून जवळजवळ ५० वर्षे वृत्तपत्रांतून लिखाण केले. त्यांची ३०हून अधिक क्रीडाविषयक पुस्तके प्रकाशित झाली. त्यांच्या 'पराक्रमी दौरा' आणि 'दी लिटल मास्टर' या पुस्तकांना राष्ट्रीय स्तरावरचे पुरस्कार मिळाले. ’आमने सामने’ या पुस्तकाला महाराष्ट्र सरकारचा पुरस्कार मिळाला. त्‍यांनी रसरंग. क्रीडांगण,क्रीडाविश्व अशा अनेक मराठी मासिकांमधून लेखन केले आहे.
क्रिकेटमध्ये मराठीमध्ये समालोचन आधी दि.ब. देवधरांनी सुरू केले आणि पंडितांनी ते लोकप्रिय केले. दोघांनीही मराठीत क्रिकेटमधील वेगवेगळे शब्द बनवले आणि क्रिकेटप्रेमींपर्यंत पोहचविले. त्यामुळे चाहत्यांना क्रिकेट समजण्यास सोपे गेले. क्रिकेटमध्ये आणि महाराष्ट्र क्रिकेट असोसिएशनमध्येही त्यांचे योगदान राहिले आहे. मराठी वृत्तपत्रांत वापरले जाणारे षटक, षट्‌कार, चौकार, यष्टी, बाद, गोलंदाज, फलंदाज, सीमापार, आपटबार (बंपर) आदी क्रिकेटविषयक शब्द बहुधा पंडितांनी सुचविलेले आहेत.
जुन्या काळातील कर्नल सी.के. नायडू, क्रिकेटमहर्षी प्रा. दि.ब. देवधर, विजय हजारे, मन्सूर अली खान पतौडी, फारूख इंजिनियर, चंदू बोर्डे, अजित वाडेकर यांच्यापासून ते सुनील गावसकरच्या युगातील गुंडप्पा विश्वनाथ, दिलीप वेंगसरकर यांच्यासारख्या किती तरी खेळाडूंशी त्यांचे मैत्रीपूर्ण संबंध होते. या खेळाडूंच्या शैलीचे बाळ पंडित नेमकेपणाने वर्णन करीत. ज्या काळात कार्यालये, दुकाने आणि घरांघघरांत लोक रेडिओला कान लावून क्रिकेट सामन्यांचे वर्णन ऐकत, अशा काळात बाळ पंडितांचे धावते वर्णन ऐकणे म्हणजे मेजवानी असे. 'फलंदाजाने चेंडू टोलवलाय, क्षेत्ररक्षक धावतोय आणि चेंडू सीमापार...' अशा पद्धतीचे वर्णन ते त्यांच्या विशिष्ट शैलीत करीत, तेव्हा मराठी रसिक त्याला दाद देत असत.
भारतीय क्रिकेट संघाचा १९७१ मधील ऐतिहासिक इंग्लंड दौरा, तसेच १९७४ व १९७९ मधील दौरा समीक्षक म्हणून त्यांच्या कारकिर्दीतील महत्त्वाचा टप्पा ठरला. त्या वेळची त्यांची वार्तापत्रेही गाजली होती. मूळचे क्रिकेटपटू असल्याने त्यांना या खेळाची सखोल जाण होती. त्यांच्याशी जुन्या काळातील क्रिकेटपटूंवर गप्पा मारणे म्हणजे एक मनस्वी आनंद असायचा. कर्नल सी.के. नायडू, विजय हजारे, बोर्डे, खंडू रांगणेकर, नाना जोशी, मधू रेगे, हेमंत कानिटकर यासारख्या किती तरी खेळाडूंचा खेळ त्यांच्या शब्दातून ऐकताना श्रोत्यांच्या माहितीत खूपच भर पडायची. पंडित यांनी क्रीडापटू, संघटक, लेखक आणि समालोचक अशा विविध भूमिकांतून मुशाफिरी केली. क्रिकेटवरील ते व्याख्यानेदेखील देत.
चेतन चौहान याच्यासह अनेक खेळाडूंना त्यांनी हे खेळाडू कोठे चुकतात, कोणती शैली वापरल्यास चौकार किंवा षटकार जाईल. गोलंदाजी करताना बळी मिळविण्यासाठी चेंडू कसा टाकला पाहिजे आदींबाबतही मार्गदर्शन केले होते. महाराष्ट्र क्रिकेट संघटनेचे अध्यक्ष, सहसचिव आदी अनेक जबाबदाऱ्या त्यांनी समर्थपणे हाताळल्या. या संघटनेला नावारूपास आणण्यात आणि पुणे शहरास आंतरराष्ट्रीय सामन्यांचे संयोजन शहर म्हणून नावलौकिक मिळवून देण्यात त्यांचा वाटा मोठा आहे.
बाळ पंडित एमए, एल्‌एलबी होते. एल्‌एलबीच्या परीक्षेत ते पुणे विद्यापीठात तिसरे आले होते. क्रिकेट समालोचनाच्या कामाशिवाय बाळ ज. पंडित यांनी शैक्षणिक आणि धार्मिक संस्थावरही काम केले आहे. आळंदी देवस्थानचे देखील ते काही काळ (१९६६ ते १९९९) विश्‍वस्त होते. शिक्षण प्रसारक मंडळीं, डेक्कन एज्युकेशन सोसायटी व मॉडर्न एज्युकेशन सोसायटी सारख्या नामवंत शिक्षण संस्थांचे पदाधिकारी म्हणूनही त्यांनी काम पाहिले.
कोपर्डेकर
वर्ग:मराठी आडनावे
समाजशिक्षण
स्थूलमानाने समाज-शिक्षण म्हणजे प्रौढशिक्षण असे मानले जात असले, तरी समाजशिक्षणाची संकल्पना त्याहून जास्त व्यापक व बहु-आयामी आहे. समाजाच्या सर्वच घटकांना-सर्व स्तरांतील सर्व व्यक्तींना-शिक्षणाच्या संधी व सोयी-सुविधा पुरवून साक्षर व शिक्षित बनविणे, समाजामध्ये योग्य प्रकारे वावरण्याच्या दृष्टीने लोकांना नागरिकत्वाचे शिक्षण देणे, सार्वजनिक आरोग्य, स्वच्छता, कुटुंबनियोजन आदी समाजोपयोगी बाबींचे पद्धतशीर शिक्षण देणे, नैतिक मूल्यांचा प्रसार करणारे शिक्षण देऊन समाजाचा सांस्कृतिक स्तर उंचावणे, अशा अनेकविध घटकांचा अंतर्भाव ‘ समाजशिक्षण ’ या व्यापक संज्ञे-खाली केला जातो. आर्थिक दैन्य, सामाजिक विषमता, कौटुंबिक दुरवस्था अशा अनेकविध प्रतिकूल घटकांमुळे औपचारिक शिक्षणापासून वंचित राहिलेल्या, समाजातील सर्व वयोगटांतील व्यक्तींना साक्षर व सुशिक्षित बनविण्याचे उद्दिष्ट समाजशिक्षणाच्या कक्षेत येते. त्या दृष्टीने बालपणीच उदरनिर्वाहासाठी मोलमजुरी करणारी झोपडपट्टीतील व कामगारवस्तीतील मुले औपचारिक शिक्षणापासून वंचित राहतात, त्यांना त्यांच्या वस्तीनजिक शिक्षणाच्या सोयी उपलब्ध करून देणे, रात्रशाळांसारखे उपकम त्यांच्या-साठी राबविणे, हा व्यापक समाजशिक्षणाचाच एक भाग होतो. साखर कारखान्यां तील कामगारांच्या मुलांसाठी ‘ साखरशाळा ’ चालविल्या जातात, त्यांचाही अंतर्भाव समाजशिक्षणात करता येईल. सामाजिक परिवर्तनाच्या उद्देशाने समाजविकास व समाजकल्याण साधण्यासाठी दिले जाणारे सर्व प्रकारचे अनौपचारिक शिक्षण म्हणजेही एका अर्थाने समाजशिक्षणच होय. त्यात व्यक्तिविकासाबरोबरच सामाजिक विकासही साधला जातो. समाजशिक्षण हे समाजाला उन्नतीच्या, विकासाच्या विविध दिशा दाखवून सर्वांगीण प्रगतीच्या दिशेने मार्गस्थ करणारे प्रभावी माध्यम आहे. समाजशिक्षणाच्या क्षेत्रात जशा अनेकविध शासकीय योजना व उपकम कार्यान्वित केले जातात, तसेच अनेक खाजगी सेवाभावी संस्था व स्वयं-सेवक कार्यकर्ते हेही आपापल्या परीने समाजशिक्षण-प्रकियेत सकिय सहभागी होत असतात. अशा कार्यकर्त्यांना समाजसेवेचे रीतसर व योग्य प्रशिक्षण देण्यासाठी शासकीय व खाजगी प्रशिक्षण संस्था असतात. थोडक्यात, व्यक्तिगत विकास व सामाजिक उन्नती ही शिक्षणाची सर्वसामान्य उद्दिष्टे विचारात घेऊन समाजातील सर्व घटकांना, जे औपचारिक शिक्षण घेऊ शकत नाहीत, अशा सर्व व्यक्तींना, शिक्षण देण्यासाठी राबविल्या जाणाऱ्या विविध योजना व उपकम ह्यांचा समावेश समाजशिक्षणात होतो. उदा., प्रौढशिक्षण, स्त्रीशिक्षण, निरंतर शिक्षण, पत्रद्वारा शिक्षण, व्यावसायिक शिक्षण, मुक्त विदयापीठे, सर्व साक्षरता अभियान वा सर्व शिक्षा अभियान अशा अनेकविध योजना व उपक्रम म्हणजे समाजशिक्षणाचेच विविध पैलू होत. अर्थात समाजशिक्षणाचे प्राथमिक उद्दिष्ट व कार्यकमाचा मुख्य भर साक्षरता प्रसारा वर असणार, हे साहजिकच आहे.
पाश्र्चात्त्य देशांत एकोणिसाव्या शतकाच्या शेवटच्या दशकात सक्तीच्या प्राथमिक शिक्षणास सुरुवात झाली. लवकरच निरक्षर प्रौढांची समस्या समाजास जाणवू लागली व त्या समस्येवर उपाय म्हणून प्रौढशिक्षणाची मोहीम हाती घेण्यात आली. त्यात प्रारंभी प्रौढ साक्षरतेवर भर होता. दोन पिढयांतच किमान साक्षरतेचे उद्दिष्ट जवळपास पूर्ण झाल्याने प्रौढशिक्षणास वेगळे वळण मिळाले व त्यात व्यवसायशिक्षण, कला-वाङ्मयाचे शिक्षण इ. उपकमांचा समावेश होऊ लागला. अशा रीतीने हळूहळू प्रौढशिक्षणाची कल्पना विस्तारत व विकसित होत जाऊन, त्यातून समाजशिक्षणाची संकल्पना दृढमूल व व्यापक झाली. तिचा भर संस्कृतिसंवर्धन व सामाजिक जबाबदारीची जाणीव जोपासणे यांवर होता. नव्यानेच स्वतंत्र झालेल्या अविकसित देशांत समाजशिक्षणाचा हेतू राष्ट्रनिष्ठेची व स्वप्रयत्नांनी समाजोद्धार करण्याच्या प्रवृत्तीची जोपासना करणे हा बनला. समाजोन्मुखता वाढविणे, सामाजिक जबाबदाऱ्याचे भान जागृत करणे, सामाजिक सदसद्विवेक जोपासणे तसेच, राष्ट्रभक्ती, देशाभिमान ह्यांचे जागरूक भान नागरिकांत निर्माण करणे, अशी अनेक उद्दिष्टे समाजशिक्षणाद्वारा साध्य करण्यावर भर देण्यात आला. डेन्मार्कमध्ये डॅनिश शिक्षणतज्ञ व धर्म-शास्त्रवेत्ता ⇨ नीकोलाय फीद्रिक सेव्हेरीन गुंटव्हीग (१७८३-१८७२) याने पहिली ⇨ लोकशाळा (फोक स्कूल) १८४४ मध्ये स्थापन केली. लोकांनी लोकांकरिता चालविलेल्या प्रौढांच्या निवासी शाळा, असे लोक-शाळां चे स्वरूप होते. त्यांचा मुख्य हेतू वाढत्या जर्मन आकमणाला तोंड देण्यासाठी राष्ट्रीय वृत्तीची जोपासना करणे हा होता. लवकरच ह्या शाळा डेन्मार्कमध्ये अत्यंत लोकप्रिय झाल्या. तेथे सु. ७० लोकशाळा असून, त्या राष्ट्रीय जीवनाचा कणा मानल्या जातात. या शाळांतून शिक्षण घेतलेले सु. दोन लाख लोक वेगवेगळ्या क्षेत्रांत काम करतात (१९८६). या शाळांमध्ये राष्ट्रीय इतिहास, वाङ्मय, समाजशास्त्रे हे विषय शिकविण्यावर जास्त भर दिला जातो. सामान्य जनतेत समाजोद्धाराची व सहकाराची भावना वाढीस लावून राष्ट्नाची आर्थिक व सांस्कृतिक उन्नती घडवून आणण्याचे महत्कार्य या लोकशाळांनी केले. समाजशिक्षण देणारी आदर्श संस्था, असा लोकशाळेचा उल्लेख केला जातो. आता ह्या लोकशाळा बहुतेक सर्व उत्तर यूरोपीय देशांमध्ये आढळतात. या शाळा निवासी स्वरूपाच्या असून ज्या तरुणांनी औपचारिक शिक्षण पुरे केले आहे आणि ज्यांनी व्यावसायिक कामाचा प्रत्यक्ष अनुभव घेतला आहे, त्यांच्या नैतिक व बौद्धिक विकासासाठी त्या चालविल्या जातात. या शाळांतून स्थानिक व राष्ट्रीय चालीरीतींचेही शिक्षण दिले जाते. अशा रीतीने समाजशिक्षणाच्या संकल्पनेत अनुस्यूत असलेल्या सर्व उद्दिष्टांची व ध्येयधोरणांची परिपूर्ती करणाऱ्या ह्या आदर्श लोकशाळा होत.
भारतात स्वातंत्र्यप्राप्तीपर्यंत प्रौढशिक्षणाचे कार्य अल्प प्रमाणावर चालू होते. त्याचा मुख्य हेतू प्रौढांना साक्षर करणे हा होता. स्वातंत्र्योत्तर काळात मात्र प्रौढशिक्षणाची उद्दिष्टे व ध्येयधोरणे यांत आमूलाग बदल झाला. लोकशाही तत्त्वावर अधिष्ठित असलेल्या राष्ट्रीय सरकारची स्थापना होताच, केवळ साक्षरतेचे उद्दिष्ट कोते भासू लागले. राष्ट्रीय पुनरूज्जीवनाला चालना देणारी सामाजिक आकांक्षा लोकांमध्ये जागृत करण्याची गरज भासू लागली. प्रौढशिक्षणाच्या लक्ष्याची परिणती समाजशिक्षणाच्या लक्ष्यात झाली. साक्षरताप्रसाराबरोबरच इतरही अनेक उद्दिष्टांचा समावेश समाजशिक्षणात करण्यात आला. व्यक्तींमध्ये आदर्श नागरिकत्वाची जाणीव निर्माण करणे, त्यांना जीवनोपयोगी विज्ञानाचा परिचय घडविणे, स्वच्छता व आरोग्य यांची महती पटविणे, त्यांची व्यावसायिक कार्यक्षमता वाढविणे, त्यांच्या छंदांची जोपासना करणे, सांस्कृतिक व मनोरंजनात्मक कार्यकमांविषयी लोकांमध्ये दर्जेदार अभिरूची निर्माण करणे, असे विविध पैलू समाजशिक्षणाला आज प्राप्त झाले आहेत.
समाजशिक्षणाचा हा व्यापक आशय लक्षात घेऊन भारतात स्वातंत्र्योत्तर काळात प्रौढशिक्षणाचे व साक्षरताप्रसाराचे अनेक कार्यकम मोठया प्रमाणावर राबविण्यात आले. सामान्यत: औपचारिक शिक्षणाचा काळ संपल्यावर, नोकरी वा व्यवसाय करणाऱ्या व्यक्तींना स्वेच्छेने शिक्षण घेण्यासाठी प्रौढ शिक्षणाची योजना असल्याने, ती कार्यवाहीत आणण्यासाठी अनेक बाबी विचारात घ्याव्या लागतात. या शिक्षणाची वेळ साधारणत: सायंकाळी, रात्री वा सुटीच्या दिवशी ठेवतात. हा शिक्षणक्रम शक्य तितका जीवनस्पर्शी, लवचिक, ऐच्छिक व उपयुक्त ठेवला जातो. रात्रशाळा, अर्धवेळ वर्ग, सुटीतील अभ्यासक्रम, पत्रद्वारा शिक्षण, निरंतर शिक्षण अभ्यासक्रम, विदयावेतन देऊन उमेदवारीची सोय, विदयापीठांचे बहिःशाल अभ्यासक्रम तसेच बहिस्थ परीक्षा देण्याची सोय, मुक्त विदयापीठे अशा नानाविध माध्यमांद्वारे प्रौढशिक्षणाच्या प्राथमिक व उच्च् स्तरांवरील (पदविका, पदवी, दुहेरी पदवी, एम्.फिल्., पीएच्.डी. इ.) योजना राबविल्या जातात. वृत्तपत्रे, दूरदर्शन, वार्तापट, अनुबोधपट, ध्वनि-चित्रफिती, संगणक इ. आधुनिक साधनांद्वारे समाजाच्या सर्व स्तरांमध्ये ज्ञानदानाचे व शिक्षणप्रसाराचे कार्य केले जाते. भारतात केंद्र शासनाने १९७८ पासून राष्ट्रीय प्रौढ-शिक्षण कार्यकम सुरू केला. अनेक व्यक्तींना प्रतिकूल परिस्थितीमुळे उच्च् शिक्षण घेता येत नाही. आधुनिक तंत्रशिक्षणापासून वंचित रहावे लागते. विविध कारणांमुळे तरुणांना औपचारिक शिक्षण अर्धवट सोडून दयावे लागते. गामीण भागांतील लोकांना, विशेषतः स्त्रियांना, इच्छा असूनही उच्च् शिक्षण घेता येत नाही. प्रौढपणी शिकावे असे वाटले, तरी औपचारिक शिक्षणव्यवस्था उपलब्ध असतेच असे नाही. अशा सर्व व्यक्तींना निरंतर शिक्षणयोजनेखाली कोणत्याही वयात शिक्षण घेता येते. गतिमान सामाजिक परिसराशी व्यक्तीला जे समायोजन साधावे लागते, त्यासाठी असे शिक्षण गरजेचे व उपयुक्त ठरते. निरंतर शिक्षणाचे कार्यक्रम आपल्या देशातील व परदेशांतील अनेक विदयापीठांतून राबविले जातात. हे कार्यक्रम व्यक्तीच्या व समाजाच्या विशिष्ट गरजांवर आधारित असतात. पदवीप्रमाणपत्रे मिळविण्यापेक्षा ज्ञानसंपादन व कौशल्यप्राप्ती ही या शिक्षणाची मूलभूत उद्दिष्टे असतात. निरंतर शिक्षणयोजनेत अभ्यासक्रमांची व माध्यमांची खूपच विविधता असते. कोणताही विषय त्यात समाविष्ट होऊ शकतो. तांत्रिक व व्यावसायिक कौशल्यांवर आधारित असे विषयही त्यात शिकविले जातात. भारतात निरंतर शिक्षणाची योजना प्रथमत: १९६० च्या सुमारास राजस्थान विदयापीठात सुरू झाली. आधुनिक काळातील मुक्त विदयापीठांची संकल्पना उच्च्स्तरीय समाजशिक्षणाच्या संदर्भात खूपच उपयुक्त व महत्त्वपूर्ण मानली जाते. आपल्या समाजाच्या प्रश्नांशी निगडित असलेल्या परंतु पारंपरिक विदयापीठाच्या अभ्यासक्रमात समाविष्ट नसलेल्या बाबी व प्रश्न यांसंबंधी चर्चा करणे, त्यांचा अभ्यास करणे व त्या व्यवहारात आणणे हेच मुक्त विदयापीठाचे प्रमुख ध्येय होय. ⇨ बहिःशाल शिक्षणाच्या आधुनिक प्रकारात मानव्यविदया, कायदा, वाणिज्य, वैदयक अशा बहुतेक सर्व विषयांचा अंतर्भाव होतो. शैक्षणिक संस्थांत रीतसर प्रवेश घेऊ न शकणाऱ्या विदयार्थ्यांना, विशेषतः प्रौढ नागरिकांना, या योजनेचा लाभ घेता येतो. अनेक देशांतील तसेच भारतातील अनेक विदयापीठांतून बहिःशाल शिक्षणाचे कार्यक्रम राबविले जातात. प्रत्यक्ष शाळेत वा महाविदयालयात नियमित जाऊ न शकणाऱ्या व्यक्तीस एकदम परीक्षेस बसण्याची व पदवी-प्रमाणपत्र मिळविण्याच ⇨ बहिःस्थ शिक्षणाची योजना हा अनौपचारिक शिक्षणाचा एक महत्त्वाचा प्रकार आहे. भारतातील बहुतेक विदयापीठांतून ही सोय आहे. पत्रद्वारा शिक्षणपद्धतीचा उपयोग प्रौढ व्यक्ती, महिला, कामगार इ. व्यक्तींना होतो. शाळा, विदयापीठे तसेच अन्य शैक्षणिक संस्था पत्रद्वारा शिक्षण देण्याची व्यवस्था करतात.
समाजामध्ये वावरणाऱ्या व्यक्तींना नीतिमूल्यांचे शिक्षण देऊन एकूण समाजाचा सांस्कृतिक स्तर उंचावणे, हा समाजशिक्षणाचा एक महत्त्वाचा भाग आहे. ह्या संदर्भात आरॉनफीड, मीशेल प्रभृतींनी ‘सामाजिक अध्ययन सिद्धांत’ (सोशल लर्निंग थिअरी) मांडून एक प्रतिमान (मॉडेल) सादर केले. समाजाला नैतिक शिक्षण देण्यावर त्यात भर होता. त्यात प्रत्यक्ष शिक्षणाबरोबरच नमुनादर्शांद्वारे (रोल मॉडेल्स) प्रेरणा निर्माण करण्यावर भर दिलेला होता. सामाजिक अध्ययन सिद्धांतावर जॉन लॉकचा ⇨ अनुभववाद आणि जॉन वॉटसन व बी. एफ्. स्किनर प्रभृतींचा ⇨ वर्तनवाद यांचा प्रभाव होता. मानवी प्रकृती मूलत: एखादया कोऱ्या पाटीसारखी असते, तिच्यावर समाज व्यक्तीचे अनुभव लिहितो, ही वर्तनवादयांची धारणा होती. या सिद्धांतांना अनुसरून हे प्रतिमान तयार करण्यात आले. त्यानुसार नैतिक मूल्ये ही मुलांच्या मनावर प्रत्यक्ष वा अप्रत्यक्ष मार्गांनी ठसविली जातात. उदा., सद्वर्तनाबद्दल मुलांना प्रोत्साहन व बक्षीस मिळते याउलट दुर्वर्तनाबद्दल शिक्षा व निषेध त्यांच्या वाटयला येतो. आईवडील हे मुलांचे आद्य नमुनादर्श होत. त्यांच्या चांगल्या वर्तनाचे अनुकरण मुले करतात, त्यातून त्यांच्यात नैतिक मूल्यांची जडणघडण होते. अशा प्रकारे मूल प्रत्यक्ष व अप्रत्यक्ष मार्गांनी नीतिमूल्ये शिकत जाते. पुढे समाजात वावरतानाही प्रत्यक्ष कृतींतून व नमुनादर्शांच्या प्रेरणांतून व्यक्तींना नैतिक मूल्यांचे धडे मिळत असतात. शाळांतूनही औपचारिक पातळीवर मूल्य-शिक्षणासारखे विषय शिकविले जातात. समाजाच्या नैतिक शिक्षणाच्या संदर्भात ह्या गोष्टी महत्त्वाच्या आहेत.
समाजशिक्षणाच्या क्षेत्रात कार्य करू इच्छिणाऱ्या कार्यकर्त्यांना उच्च-स्तरीय प्रशिक्षण देण्यासाठी नवी दिल्ली येथे ‘नॅशनल सेंटर फॉर फंडामेंटल एज्युकेशन’ ही संस्था स्थापन करण्यात आली. इंदूर येथील ‘सोशल एज्युकेशन इन्स्टिट्यूट’ ही संस्थाही कार्यकर्त्यांना समाजशिक्षणाचे प्रशिक्षण देते. जनता महाविदयालये व विदयापीठे गामीण परिसरात प्रौढशिक्षण योजनां-साठी शैक्षणिक सुविधा पुरविण्याचे कार्य करतात. बहुजन शिक्षणाच्या (मास एज्युकेशन) संदर्भात स्थिर व फिरत्या ग्रंथालयाचे योगदानही फार महत्त्वाचे आहे. दिल्ली विदयापीठात उभारलेली ‘लायब्ररी इन्स्टिट्यूट’ ही संस्था गंथालयीन क्षेत्रात मूलभूत स्वरूपाचे कार्य करते. ‘दिल्ली पब्लिक लायब्ररी ’ ही भारत सरकारने स्थापन केलेली संस्था सार्वजनिक गंथालय क्षेत्रात मार्गदर्शी स्वरूपाचे कार्य करते. कोलकाता येथील राष्ट्रीय ग्रंथालयाचा विस्तार व विकास करण्यात आला आहे. केंद्र शासनाने नव-साक्षरांसाठी वाचनसाहित्य-निर्मितीच्या खास योजना आखल्या आहेत. त्यांत नवसाक्षरांसाठी पुस्तिकांचे लेखन व प्रकाशन, उत्तेजनार्थ गंथ-पारितोषिके, लेखकांसाठी प्रशिक्षण-शिबिरे, यूनेस्कोचा नवसाक्षरांसाठी वाङ्मयनिर्मितीच्या योजनेत सहभाग व उपयुक्त ज्ञानकोशांचे प्रकाशन अशा अनेक उपक्रमांचा समावेश होतो. समाजशिक्षण क्षेत्रात कार्य करणाऱ्या खाजगी संस्थांना केंद्र शासन आर्थिक साहाय्य देते.
वर्ग:महिला संपादनेथॉन
सक्तीच्या हिजाबच्या विरोधात इराणी निदर्शने
इंग्लॅबच्या मुलींचा निषेध इराणमधील अनिवार्य हिजाबच्या विरोधात निषेधांची मालिका होती. हा व्यापक इराणी लोकशाही चळवळीचा एक भाग होता. विदा मोव्हाहेद, एक इराणी स्त्री ज्याला गर्ल ऑफ एंगेलाब स्ट्रीट म्हणून ओळखले जाते. ती २७ डिसेंबर २०१७ रोजी तेहरानच्या एंगेलाब स्ट्रीट (रिव्होल्यूशन स्ट्रीट) मधील युटिलिटी बॉक्सवर २०१७-२०१८ च्या इराणी निषेधादरम्यान उभी होती. तिने तिचा हिजाब, पांढरा स्कार्फ, काठीला बांधला होता एका ध्वजासारखा. तिला त्या दिवशी अटक करण्यात आली. एका महिन्यानंतर २८ जानेवारी २०१८ रोजी तात्पुरत्या जामिनावर सुटका करण्यात आली. काही लोकांनी मोवाहेदच्या या कृतीचा संबंध मसिह अलीनेजादच्या व्हाईट वेनडेसच्या आवाहनाशी जोडला. ती एक निषेध चळवळ होती. जी व्हीओए पर्शियन टेलिव्हिजनच्या प्रस्तुतकर्त्याने २०१७ च्या सुरुवातीला सुरू केली होती. इतर महिलांनी नंतर तिचा निषेध पुन्हा केला आणि त्यांच्या कृतीचे फोटो सोशल मीडियावर पोस्ट केले. इंग्रजी स्त्रोतांमध्ये या महिलांचे वर्णन "गर्ल्स ऑफ एंगेलाब स्ट्रीट" आणि "द गर्ल्स ऑफ रोव्हॉल्युशन स्ट्रीट" असे केले होते. काही आंदोलकांचा दावा आहे की ते मसीह अलीनेजादच्या कॉलचे पालन करत नव्हते.
इस्लामिक प्रजासत्ताक दंड संहिता
1979 च्या इस्लामिक क्रांतीनंतर लागू झालेल्या इराणच्या इस्लामिक कायद्यामध्ये, इस्लामिक दंड संहितेच्या ५ व्या पुस्तकातील कलम ६३८ (ज्याला प्रतिबंध आणि प्रतिबंधक दंड म्हणतात) हिजाब न घालणाऱ्या महिलांना दहा दिवसांपासून दोन महिन्यांपर्यंत तुरुंगवासाची शिक्षा होऊ शकते आणि/किंवा इराणी रियाल ५०,००० ते ५,००,००० दंड भरणे आवश्यक आहे. चलनवाढीच्या निर्देशांकासाठी न्यायालयांमध्ये दंडाची पुनर्गणना केली जाते. कॉर्नेल लॉ स्कूलच्या कायदेशीर माहिती संस्थेने याचे भाषांतर आणि प्रकाशन केले आहे.
त्याच पुस्तकातील कलम ६३९ म्हणते, दोन प्रकारच्या लोकांना एक वर्ष ते दहा वर्षांच्या कारावासाची शिक्षा दिली जाईल; पहिली व्यक्ती जी अनैतिकता किंवा वेश्याव्यवसायाचे ठिकाण स्थापित करते किंवा निर्देशित करते, दुसरी, अशी व्यक्ती जी लोकांना अनैतिकता किंवा वेश्याव्यवसाय करण्यास मदत करते किंवा प्रोत्साहित करते.
पार्श्वभूमी
१९७९ च्या इराणी इस्लामिक क्रांतीपूर्वी (इराणचा शेवटचा शाह मोहम्मद रेझा पहलवी यांच्या कारकिर्दीत) हिजाब अनिवार्य नव्हता. या काळात काही इराणी महिला डोक्यावर स्कार्फ किंवा चादर घालत होत्या.
१९७९ च्या इस्लामिक क्रांतीनंतर हळूहळू हिजाब अनिवार्य झाला. स.न. १९७९ मध्ये रुहोल्ला खोमेनी यांनी महिलांनी इस्लामिक ड्रेस कोड पाळावा अशी घोषणा केली. त्यांच्या विधानामुळे निदर्शने झाली, १९७९ मध्ये तेहरानमधील आंतरराष्ट्रीय महिला दिन निदर्शने, जे विधान केवळ शिफारसी असल्याचे सरकारी आश्वासनाने पूर्ण झाले. त्यानंतर १९८० मध्ये सरकारी आणि सार्वजनिक कार्यालयांमध्ये हिजाब अनिवार्य करण्यात आला आणि १९८३ मध्ये तो सर्व महिलांसाठी अनिवार्य झाला.
इ.स. २०१४ पासून सरकारने एक सर्वेक्षण चालवले होते. ते इ.स. २०१८ मध्ये अध्यक्ष हसन रुहानी यांनी प्रसिद्ध केले. त्यात असे दिसून आले आहे की ४९.८% इराणी अनिवार्य हिजाबच्या विरोधात होते. हा अहवाल सेंटर फॉर स्ट्रॅटेजिक स्टडीज, इराणच्या राष्ट्राध्यक्षांच्या कार्यालयाच्या संशोधन शाखा द्वारे जारी करण्यात आला. पीडीएफ स्वरूपात जुलै २०१४ मध्ये याचे शीर्षक "पहिल्या हिजाब विशेष बैठकीचा अहवाल" असे होते.
२ फेब्रुवारी २०१८ रोजी, मेरीलँड येथील सेंटर फॉर इंटरनॅशनल अँड सिक्युरिटी स्टडीज द्वारे आयोजित केलेल्या सर्वेक्षणात असे दिसून आले की काही इराणी लोक "इराणची राजकीय व्यवस्था बदलण्यास किंवा कठोर इस्लामिक कायदा शिथिल करण्याशी" सहमत आहेत.
इराण हा जगातील एकमेव देश आहे ज्यात बिगर मुस्लिम महिलांनाही हेडस्कार्फ घालणे आवश्यक आहे. उदाहरणार्थ, जानेवारी २०१८ मध्ये, एका चीनी महिला संगीतकाराला तिच्या मैफिलीच्या प्रदर्शनाच्या मध्यभागी जबरदस्तीने बुरखा घालण्यात आला.
२७ डिसेंबर
२७ डिसेंबर २०१७ रोजी, "Where_is_she?" या हॅशटॅगद्वारे मोवाहेदचा स्कार्फ हलवतानाचे फोटो आणि व्हिडिओ व्हायरल झाले. (#دختر_خیابان_انقلاب_کجاست, सोशल मीडियावर पर्शियनमध्ये "इंगलाब स्ट्रीटची मुलगी कुठे आहे"). सुरुवातीला ती अनोळखी होती, काही दिवसांनी नसरीन सोतौदेह, ज्या मानवाधिकार कार्यकर्त्याला आणि वकिलालाही अटक करण्यात आली आहे, ती महिला ३१ वर्षांची असल्याचे आढळून आले आणि तिला तिच्या १९ महिन्यांच्या बाळासह घटनास्थळी अटक करण्यात आली.
२८ जानेवारी
२८ जानेवारी २०१८ रोजी, या प्रकरणाचा तपास करणाऱ्या वकील नसरीन सोतौदेह यांच्या म्हणण्यानुसार, विदा मोवाहेदची सुटका तात्पुरता जामिनावर करण्यात आली.
३० जानेवारी
३० जानेवारी २०१८ रोजी नसरीन सोतौदेह यांच्या मते, २९ जानेवारी २०१८ रोजी अटक करण्यात आलेली दुसरी महिला नर्गेस होसेनी  होती ; तिचे वय ३२ होते.
३० जानेवारी २०१८ रोजी, अनेक महिलांनी, आणि पुरुषांनी देखील, अनिवार्य हिजाब कायद्याच्या विरोधात मोवाहेदच्या निषेधाची पुनरावृत्ती करून निषेध केला. हे तेहरान, तसेच शिराझ आणि इस्फहानसह इतर शहरांमध्ये घडले.
१ फेब्रुवारी
१ फेब्रुवारी २०१८ रोजी इराणच्या पोलीस विभागाने घोषित केले की त्यांनी २९ महिलांना हिजाब काढल्याबद्दल अटक केली.
२ फेब्रुवारी
नसरीन सोतौदेह, इराणी वकील यांच्या मते, नर्गेस होसेनी ही इंगेलाब स्ट्रीटची दुसरी मुलगी म्हणून ओळखली जाते. ती ३२ वर्षांची होती. तिच्या खटल्याच्या अध्यक्षस्थानी न्यायाधीशांनी सेट केलेला US$ १,३५,००० जामीन देण्यास अक्षम होती. तिला संभाव्य १० वर्षे तुरुंगवास भोगावा लागला आणि उघडपणे पापी कृत्य करण्यासह आरोपांनुसार ७४ चाबकाचे फटके मारण्यात आले.
१५ फेब्रुवारी
१५ फेब्रुवारी २०१८ रोजी सोशल मीडियावर शेअर केलेले नवीन फोटो आणि व्हिडिओ त्याच रस्त्यावर मोवाहेदच्या निषेधाची पुनरावृत्ती करणारी अजून एका महिलेला दर्शवितात. एंगेलाब स्ट्रीट (क्रांती स्ट्रीट) हिची ओळख आझम जंग्रावी म्हणून करण्यात आली. पोलिसांनी तिला आक्रमकपणे खाली घेतल्याचे व्हिडिओ दिसून येतात. तिच्या ताज्या इंस्टाग्राम चित्रानुसार, तिने सांगितले की ती इराणी महिला सुधारणावादी आणि बांधकाम पक्षाच्या कार्यकारिणीचा एक भाग आहे. तिने आतून किंवा देशाबाहेरून कोणाकडूनही आदेश घेतलेला नाही. तिने अनिवार्य हिजाबला विरोध करण्यासाठी असे केले होते.
१७ फेब्रुवारी
नर्गेस होसेनी आणि आझम जंग्रावी यांची तात्पुरत्या जामिनावर कोठडीतून सुटका करण्यात आली.
२१ फेब्रुवारी
शापरक शजरीजादेह नावाची दुसरी महिला आंदोलक हिने बुधवार, २१ फेब्रुवारी २०१८ रोजी गेतारीह रस्त्यावर पांढऱ्या स्कार्फसह निषेध करताना आढळून आली. तिला देखील अटक करण्यात आली. प्रत्यक्षदर्शींनी सांगितले की, पोलिसांनी तिच्यावर मागून हल्ला केला आणि तिला ताब्यात घेतले. सोशल मीडियावर शेअर केलेल्या फोटोवरून असे दिसून येते की सरकार युटिलिटी बॉक्सेसवर उलटे व्ही-आकाराचे लोखंडी स्ट्रक्चर ठेवत आहे जेणेकरून बॉक्सच्या वर उभे राहणे अवघड होईल. तिला १८ वर्षांच्या निलंबित तुरुंगवासाच्या व्यतिरिक्त दोन वर्षांच्या तुरुंगवासाची शिक्षा झाली. शिवाय, तिने इराण सोडल्याचे सांगितले.
२२ फेब्रुवारी
मरियम शरीयतमदारी नावाची दुसरी स्त्री दुपारच्या वेळी युटिलिटी बॉक्सवर अनिवार्य हिजाबचा निषेध करत होती. पोलिसांनी तिला खाली येण्यास सांगितले आणि महिलेने नकार दिला. तिने पोलिसांना प्रश्न केला की तिचा गुन्हा काय आहे. त्यावर पोलिसांनी "शांतता भंग" करण्याचे कारण दिले. त्यानंतर पोलिसांनी तिला हिंसकपणे बाहेर काढल्याने ती जखमी झाली आणि तिचा पाय मोडला.
शापरक शजरीजादेह यांना कोठडीत मारहाण करण्यात आली. नंतर तात्पुरत्या जामिनावर तिची सुटका करण्यात आली.
२४ फेब्रुवारी
प्रत्यक्षदर्शींनी सांगितले की, हमराज सदेघी नावाची आणखी एक महिला शनिवार, 24 फेब्रुवारी 2018 रोजी सक्तीच्या हिजाबला विरोध करत असताना अचानक तिच्यावर अज्ञात सुरक्षा दलाने हल्ला केला, तिचा हात मोडला आणि तिला अटक करण्यात आली.
८ जुलै
८ जुलै २०१८ रोजी, इराणी किशोरी मादेह होजब्री हिला तिच्या इन्स्टाग्राम अकाउंटवर तिच्या स्कार्फशिवाय पाश्चात्य आणि इराणी संगीतावर नृत्य करतानाचे व्हिडिओ पोस्ट केल्यानंतर अटक करण्यात आली. तीचे ६,००,००० पेक्षा जास्त फॉलोअर्ससह होते. अनेक लोकप्रिय इन्स्टाग्राम वापरकर्त्यांपैकी ती एक होती. तिचे व्हिडिओ शेकडो लोकांनी शेअर केले. तिच्या अटकेच्या निषेधार्थ अनेक इराणी महिलांनी स्वतः नाचतानाचे व्हिडिओ पोस्ट केले.
२७ ऑक्टोबर
२७ ऑक्टोबर २०१८ रोजी, इस्लामिक आझाद विद्यापीठ, सेंट्रल तेहरान शाखेतील कॅम्पसमध्ये नैतिकता पोलिस व्हॅन प्रवेश केला आणि अयोग्य हिजाबसाठी अनेक महिलांना अटक करण्याचा प्रयत्न केला. त्यावेळी तेथील विद्यार्थ्यांनी पोलिसांचा निषेध केला. व्हिडिओमध्ये एक विद्यार्थिनी व्हॅनसमोर उभी राहून तिचा बाहेर पडण्याचा प्रयत्न करत असल्याचे दाखवले, ज्यामुळे व्हॅनचा चालक तिच्यावर धावून जाण्याचा प्रयत्न करत होता.
२९ ऑक्टोबर
२९ ऑक्टोबर २०१८ रोजी, एक इराणी महिला तेहरानमधील एंगेलाब स्क्वेअरच्या घुमटावर उभी राहिली आणि अनिवार्य हिजाबच्या निषेधार्थ तिचा स्कार्फ काढून टाकला. काही मिनिटांनंतर तिला पोलिसांनी अटक केली. १४ एप्रिल २०१९ रोजी, ती विदा मोवाहेद असल्याचे जाहीर करण्यात आले. ती एंगेलाब स्ट्रीटची मूळ मुलगी होती. जी दुसऱ्यांदा निषेध करत असल्याचे उघड झाले.
१५ फेब्रुवारी
१५ फेब्रुवारी २०१९ रोजी, नैतिकता पोलिसांनी तेहरानच्या नर्मक भागात अयोग्य हिजाबसाठी दोन मुलींना अटक करण्याचा प्रयत्न केला. पोलिसांना तेथील जवळच्या लोकांकडून प्रतिकार करण्यात आला. व्हॅनच्या भोवती जमलेल्या लोकांच्या टोळक्याने खिडक्या तोडल्या, दरवाजा फोडला आणि दोन मुलींना आत सोडवले. जमावाला पांगवण्यासाठी पोलीस हवेत गोळीबार करताना या घटनेच्या व्हिडिओमध्ये दिसत आहे. तेहरान पोलिसांनी नंतर या घटनेला दुजोरा दिला.
७ मार्च
७ मार्च २०१९ रोजी, कंगावारमध्ये दोन महिलांना हिजाब न घालता शहरातील रस्त्यांवर फिरून सक्तीच्या हिजाबला विरोध केल्यानंतर त्यांना अटक करण्यात आली.
८ मार्च
आंतरराष्ट्रीय महिला दिनी (८ मार्च), तेहरानमधील महिलांच्या गटांनी अनावरण केले आणि महिलांच्या अत्याचाराचा निषेध केला. एका व्हिडिओमध्ये दोन अनावरण झालेल्या महिलांनी लाल चिन्ह धारण केलेले दाखवले आहे, ज्यावर लिहिले आहे की, "आंतरराष्ट्रीय महिला दिन संपूर्ण मानवतेसाठी न्याय्य जगाचे वचन आहे". दुसऱ्या व्हिडिओमध्ये तेहरान मेट्रो कारमधील अनावरण केलेल्या महिलांचा एक गट प्रवाशांना फुले देताना दिसला.
११ मार्च
११ मार्च २०१९ रोजी, एक माणूस इंग्लॅब रस्त्यावर एका बॉक्सवर उभा राहिला आणि त्याने काठीवर पांढरा स्कार्फ फिरवला. त्याला सुरक्षा दलाने घटनास्थळी अटक केली.
१३ मे
१३ मे २०१९ रोजी, तेहरान विद्यापीठातील विद्यार्थी अनिवार्य हेडस्कार्फ नियमाचे पालन करण्याच्या वाढत्या दबावाचा निषेध करण्यासाठी एकत्र आले. आंदोलन करणाऱ्या विद्यार्थ्यांवर साध्या वेशातील सुरक्षारक्षकांनी हल्ला केला. विद्यार्थ्यांनी स्वातंत्र्य आणि मुक्त निवडणुकांची मागणी करणारे फलकही हातात घेतले होते.
ऑगस्ट २०१९
ऑगस्ट २०१९ मध्ये, इराणच्या नागरी हक्क कार्यकर्त्या सबा कोर्ड अफशारी यांना २४ वर्षांच्या तुरुंगवासाची शिक्षा ठोठावण्यात आली होती. ज्यात सार्वजनिक ठिकाणी तिचा हिजाब काढल्याबद्दल १५ वर्षांच्या तुरुंगवासाची शिक्षा ठोठावण्यात आली होती, ज्या इराणी अधिकाऱ्यांनी "भ्रष्टाचार आणि वेश्याव्यवसाय" ला प्रोत्साहन दिल्याचे म्हटले आहे.
२१ सप्टेंबर
काही महिला निदर्शकांनी त्यांचे हिजाब काढले आणि त्यांना आगीत जाळले किंवा प्रतीकात्मकपणे त्यांचे केस कापले, व्हिडिओ फुटेज इन्स्टाग्राम आणि ट्विटरवर पसरले.
संदर्भ
<references group="lower-alpha"/>
बाह्य दुवे
वर्ग:२०१९ सालचे निषेध वर्ग:२०१७–२०१८ सालचे इराणमधील निषेध वर्ग:२०१७ मधील इराण वर्ग:२०१८ मधील इराण वर्ग:२०१९ मधील इराण वर्ग:२०१७ सालचे निषेध वर्ग:२०१८ सालचे निषेध वर्ग:हिजाब वर्ग:इराणी लोकशाही कार्यकर्ते वर्ग:इस्लाम आणि महिला वर्ग:इराणमधील निदर्शने वर्ग:इराणमधील मानवी हक्कांचे उल्लंघन वर्ग:मुस्लिमांद्वारे छळ वर्ग:इराणमधील छळ वर्ग:इस्लामिक अतिरेकी वर्ग:लैंगिक पृथक्करण आणि इस्लाम वर्ग:मध्यपूर्वेतील लैंगिकता हिजाब हिजाब हिजाब हिजाब हिजाब हिजाब हिजाब हिजाब हिजाब हिजाब हिजाब हिजाब हिजाब हिजाब हिजाब हिजाब वर्ग:नागरी हक्क निषेध
बरबँक
__अनुक्रमणिकाहवीच__
स्कॉटलंड क्रिकेट संघाचा पापुआ न्यू गिनी दौरा (संयुक्त अरब अमिरातीमध्ये), २०१७-१८
स्कॉटलंड क्रिकेट संघाने पापुआ न्यू गिनी क्रिकेट संघाविरुद्ध दोन एकदिवसीय सामने (वनडे) खेळण्यासाठी नोव्हेंबर २०१७ मध्ये संयुक्त अरब अमिरातीचा दौरा केला. स्कॉटलंडने मालिका २-० ने जिंकली.
सेर्गे ब्रिन
वयाच्या सहाव्या वर्षी ब्रिन सहकुटुंब सोव्हिएत युनियनमधून अमेरिकेत स्थायिक झाले. त्यांनी आपल्या वडिलांच्या आणि आजोबांच्या पावलांवरून गणित तसेच संगणक शास्त्राचा अभ्यास करून मेरीलँड विद्यापीठ, कॉलेज पार्क येथे पदवी प्राप्त केली. पदवीनंतर त्यांनी स्टॅनफोर्ड विद्यापीठात संगणक शास्त्रामध्ये पीएचडी मिळविण्यासाठी प्रवेश घेतला. तेथे ते पेज यांना भेटले,ज्यांच्याबरोबर त्याने वेब शोध इंजिन तयार केले. हा शोध इंजिन स्टॅनफोर्ड येथे लोकप्रिय झाला आणि त्यांनी मेनलो पार्कमधील सुसान वोोजकीच्या गॅरेजमध्ये Google सुरू करण्यासाठी त्यांचे पीएचडी अभ्यास स्थगित केले.
प्रारंभिक जीवन आणि शिक्षण
ब्रिनचा जन्म २१ ऑगस्ट, १९७३ रोजी सोव्हिएत युनियनमधील मॉस्को येथे झाला. त्याचे पालक ज्यू असून त्यांचे नाव, युजेनिया आणि मिखाईल ब्रिन आहे. हे दोघे मॉस्को स्टेट युनिव्हर्सिटी (एमएसयू)चे पदवीधर होते. त्याचे वडील मेरीलँड युनिव्हर्सिटीमध्ये गणिताचे सेवानिवृत्त प्राध्यापक आहेत आणि आई नासाच्या गोडार्ड स्पेस फ्लाइट सेंटरमध्ये संशोधक आहेत.
ब्रिन आणि त्याचे कुटुंब मध्य मॉस्कोमधील तीन खोल्यांच्या अपार्टमेंटमध्ये राहत होते, जे त्यांनी सेर्गेच्या आजीबरोबर देखील सामायिक केले. १९७७ मध्ये वडील पोलंडमधील वारसा येथे गणिताच्या परिषदेतून परतल्यानंतर मिखाईल ब्रिन यांनी घोषित केले की कुटुंबाची स्थलांतर करण्याची वेळ आली आहे. त्यांनी सप्टेंबर १९७८ मध्ये त्यांच्या एक्झिट व्हिसासाठी औपचारिकपणे अर्ज केला आणि परिणामी, त्याच्या वडिलांना 'त्वरित काढून' टाकण्यात आले. संबंधित कारणास्तव, त्याच्या आईला त्याची नोकरी सोडावी लागली. पुढील आठ महिन्यांपर्यंत, स्थिर उत्पन्न न घेता, त्यांना वाट पाहता तात्पुरती नोकरी करण्यास भाग पाडले गेले,व ते घाबरले की त्यांची विनंती नाकारली जाईल कारण ती पुष्कळ नूतनीकरणाची आहे. मे १९७९ मध्ये त्यांचा अधिकृत एक्झीट व्हिसा मंजूर झाला आणि त्यांना देश सोडण्याची परवानगी देण्यात आली.
ब्रिनने ग्रीनबेल्टच्या एलेनोर रूझवेल्ट हायस्कूलमध्ये शिक्षण घेतले. सप्टेंबर १९९० मध्ये, ब्रिनने मेरीलँड विद्यापीठात प्रवेश घेतला, जिथे १९९३ मध्ये त्यांनी संगणक विज्ञान आणि गणित विषयात जीवनाच्या १९व्या वर्षी पदवी प्राप्त केली. ब्रिनने नॅशनल सायन्स फाउंडेशनच्या ग्रॅज्युएट फेलोशिपवर स्टॅनफोर्ड विद्यापीठात संगणक विज्ञान विषयातील पदवीधर अभ्यासाला सुरुवात केली. 1993 मध्ये त्याने वोलफ्राम संशोधन येथे इंटर्न केले. २००८ प्रमाणे त्याने स्टॅनफोर्ड येथे पीएचडी अभ्यास सोडलेले आहे.
शोध इंजिन विकास
बॅकब्रबच्या वेब क्रॉलरद्वारे गोळा केलेल्या बॅकलिंक डेटाला दिलेल्या वेब पृष्ठासाठी महत्त्वपूर्ण प्रमाणात रूपांतरित करण्यासाठी, ब्रिन आणि पैजने पेजरँक अल्गोरिदम विकसित केले आणि लक्षात आले की विद्यमान असलेल्या शोधापेक्षा जास्त शोध इंजिन तयार करण्यासाठी याचा वापर केला जाऊ शकतो. नवीन अल्गोरिदम एका नवीन प्रकारच्या तंत्रज्ञानावर अवलंबून होते ज्याने एका वेब पृष्ठास दुसऱ्याशी जोडलेल्या बॅकलिंक्सच्या प्रासंगिकतेचे विश्लेषण केले आणि पृष्ठाची श्रेणी निश्चित करण्यासाठी संख्या आणि त्यांची श्रेणी यांना अनुमती दिली. त्यांच्या कल्पना एकत्रित करून, या जोडीने पैजच्या वसतिगृह खोलीचा उपयोग मशीन प्रयोगशाळेच्या रूपात करण्यास सुरुवात केली आणि स्टेनफोर्डच्या ब्रॉडबँड कॅम्पस नेटवर्कसह अलीकडील शोध इंजिनला जोडण्यासाठी वापरले जाणारे उपकरण तयार करण्यासाठी स्वस्त संगणकांकडील स्पेअर पार्ट्स काढले.
पैजच्या खोलीत उपकरणे भरल्यानंतर, त्यांनी ब्रिनच्या वसतिगृहातील खोलीला कार्यालय आणि प्रोग्रामिंग सेंटरमध्ये रूपांतरित केले, जिथे त्यांनी वेबवर त्यांच्या नवीन शोध इंजिन डिझाइनची चाचणी घेतली. त्यांच्या प्रकल्पाच्या वेगवान वाढीमुळे स्टॅनफोर्डच्या संगणकीय पायाभूत सुविधांना समस्या आल्या.
वैयक्तिक जीवन
मे २००७ मध्ये, ब्रिनने बहामासमधील बायोटेक विश्लेषक आणि उद्योजक अ‍ॅन वोजकीकीशी लग्न केले. २००७ च्या उत्तरार्धात त्यांना एक मुलगा आणि २०११ च्या उत्तरार्धात एक मुलगी झाली. ब्रिन हा यहूदी आहे आणि धार्मिक नाही. ऑगस्ट २०१३ मध्ये ब्रिन आणि गूगल ग्लासच्या मार्केटींग डायरेक्टर अमांडा रोजेनबर्ग यांच्याशी विवाहबाह्य संबंधानंतर ब्रिन आणि त्यांची पत्नी स्वतंत्र राहत असल्याची घोषणा केली गेली. जून २०१५ मध्ये, ब्रिन आणि वोझिकी यांनी घटस्फोटाला अंतिम रूप दिले.
२०१८ मध्ये, त्याने कायदेशीर तंत्रज्ञानाचे संस्थापक निकोल शॅनहानशी लग्न केले. त्यांना एक मुलगी आहे, जी सन २०१८ च्या उत्तरार्धात जन्मली.
ब्रिनची आई युजेनिया यांना पार्किन्सन आजाराचे निदान झाले आहे. २००८ मध्ये, त्यांनी मेरीलँड स्कूल ऑफ मेडिसिन विद्यापीठात देणगी देण्याचे ठरविले, जिथे त्याच्या आईवर उपचार केले जात आहेत.
संदर्भ
वर्ग:हयात व्यक्ती वर्ग:इ.स. १९७३ मधील जन्म वर्ग:Webarchive template wayback links वर्ग:गूगल
गुर्जर (आडनाव)
वर्ग:मराठी आडनावे
फ्रँक मान
फ्रांसिस थॉमस फ्रँक मान (३ मार्च, १८८८:इंग्लंड - ६ ऑक्टोबर, १९६४:इंग्लंड) हा 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 englandकडून १९२२ ते १९२३ दरम्यान ५ कसोटी सामने खेळलेला क्रिकेट खेळाडू होता.
वर्ग:इंग्लंडचे क्रिकेट खेळाडू वर्ग:इ.स. १८८८ मधील जन्म वर्ग:इ.स. १९६४ मधील मृत्यू वर्ग:पुरुष चरित्रलेख
दक्षिण कोरिया महिला हॉकी संघ
दक्षिण कोरिया महिला हॉकी संघ आंतरराष्ट्रीय हॉकी स्पर्धांमध्ये दक्षिण कोरियाचे प्रतिनिधित्व करतो.
वर्ग:राष्ट्रीय महिला हॉकी संघ महिला हॉकी संघ
विल्फ्रीड बोनी
विल्फ्रीड ग्वेमियांड बोनी (१० डिसेंबर, इ.स. १९८८ - ) हा 🇨🇮 côte d'ivoireकडून आंतरराष्ट्रीय फुटबॉल खेळणारा खेळाडू आहे. कूआसी मँचेस्टर सिटी एफ.सी.कडून व्यावसायिक फुटबॉल खेळतो.
वर्ग:कोट दि आईव्होरचे फुटबॉल खेळाडू वर्ग:इ.स. १९८८ मधील जन्म वर्ग:पुरुष चरित्रलेख
निकट-असुरक्षित प्रजाती
निकट-असुरक्षित किंवा धोक्यात असलेली प्रजाती ही एक आय.यू.सी.एन. लाल यादीतील प्रजाती आहे जिला आय.यू.सी.एन.ने निकट-असुरक्षित (NT) म्हणून वर्गीकृत केले आहे. ही प्रजाती नजीकच्या भविष्यात धोक्यात येऊ शकते, मात्र ती सध्या धोक्यात असलेल्या स्थितीसाठी पात्र नाही.
IUCN योग्य अंतराने जवळच्या-धोकादायक वर्गवरीचे पुनर्मूल्यांकन करण्यावर भर देते.
निकट-असुरक्षित टॅक्सासाठी वापरल्या जाणाऱ्या तर्कामध्ये सामान्यतः असुरक्षितांचे निकष समाविष्ट असतात जे अंशतः किंवा जवळजवळ पूर्ण होतात, जसे की संख्या किंवा प्रमाण कमी होणे. इस २००१ पासून मूल्यमापन केलेल्या जवळपास धोक्यात असलेल्या प्रजाती देखील अशा असू शकतात ज्या त्यांच्या धोक्यात येण्यापासून रोखण्यासाठी संवर्धनाच्या प्रयत्नांवर अवलंबून आहेत, तर याआधी संवर्धन-अवलंबित प्रजातींना स्वतंत्र श्रेणी ("संवर्धन अवलंबित") देण्यात आली होती.
याव्यतिरिक्त, ४०२ संवर्धन-आश्रित टॅक्सा देखील जवळ-धोक्याचा मानला जाऊ शकतो.
संदर्भ
वर्ग:प्रजातींची उपलब्धता
खांबेगाव
खांबेगाव हे भारताच्या महाराष्ट्र राज्यातील परभणी जिल्ह्यातील पूर्णा तालुक्यातील एक गाव आहे.
हवामान
येथील हवामान उष्ण व कोरडे आहे.येथे नोव्हेंबर ते फेब्रुवारी हा हिवाळा हंगाम असतो. हिवाळ्यात दिवसा तापमान ३० सेल्सियस पर्यंत वाढते आणि रात्री तापमान १५ अंश सेल्सियस पर्यंत खाली जाते.जून ते ऑक्टोबर हा पावसाळा हंगाम असतो. पावसाळ्यात दिवसा तापमान ३१ अंश सेल्सियस पर्यंत वाढते आणि रात्री तापमान २३ अंश सेल्सियस पर्यंत खाली जाते. पावसाळ्यात मध्यम प्रमाणात पाऊस पडतो. वार्षिक पर्जन्यमान ५६० मिमी असते.मार्च ते मे हा उन्हाळा मोसम असतो. उन्हाळ्यात दिवसा तापमान ३९ अंश सेल्सियस पर्यंत वाढते आणि रात्री तापमान २५ अंश सेल्सियस पर्यंत खाली जाते.
संदर्भ
वर्ग:पूर्णा तालुक्यातील गावे वर्ग:परभणी जिल्ह्यातील गावे
ग्रेव्हिल स्टीवन्स
ग्रेव्हिल थॉमस स्कॉट स्टीवन्स (७ जानेवारी, १९०१:लंडन, इंग्लंड - १९ सप्टेंबर, १९७०:लंडन, इंग्लंड) हा 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 englandकडून १९२२ ते १९३० दरम्यान १० कसोटी सामने खेळलेला क्रिकेट खेळाडू होता.
वर्ग:इंग्लंडचे क्रिकेट खेळाडू वर्ग:इ.स. १९०१ मधील जन्म वर्ग:इ.स. १९७० मधील मृत्यू वर्ग:पुरुष चरित्रलेख
राजदूत
राजदूत हा अधिकृत दूत असतो, जो विशेषतः उच्च दर्जाचा मुत्सद्दी असून तो एखाद्या राज्याचे किंवा देशाचे प्रतिनिधित्व करतो. तो सामान्यतः दुसऱ्या सार्वभौम राज्यामधील किंवा आंतरराष्ट्रीय संस्थेमधील त्याच्या स्वतःच्या सरकारचा निवासी प्रतिनिधी असतो. तो अनेकदा तात्पुरत्या राजकीय कार्यासाठी नियुक्त केलेला असतो.
हा शब्द अनौपचारिकपणे अशा लोकांसाठी देखील वापरला जातो जे राष्ट्रीय नियुक्तीशिवाय विशिष्ट व्यवसाय, क्रियाकलाप आणि विक्रीसारख्या इतर काही क्षेत्रांचे प्रतिनिधित्व करतात.
राजदूत हा परदेशी राजधानीमध्ये किंवा देशात तैनात असलेला सरकारी प्रतिनिधी असतो. यजमान देश सामान्यत: राजदूतांना दूतावास नावाच्या विशिष्ट प्रदेशावर नियंत्रण ठेवण्याची परवानगी देतो, ज्याचा प्रदेश, कर्मचारी आणि वाहनांना यजमान देशामध्ये राजनैतिक संरक्षण दिले जाते. व्हिएन्ना कन्व्हेन्शन ऑन डिप्लोमॅटिक रिलेशन्स अंतर्गत राजदूताला सर्वोच्च राजनैतिक दर्जा असतो. काही वेळा विविध देश हे राजदूताच्या जागी प्रभारी नियुक्त करून राजनैतिक संबंध निम्न स्तरावर ठेवण्याचे निवडू शकतात.
राष्ट्रकुल परिषदेच्या सदस्यांमध्ये देवाणघेवाण केलेल्या राजदूताच्या समकक्ष अधिकाऱ्यांना उच्चायुक्त म्हणून ओळखले जातात. होली सीचे राजदूत पापल किंवा अपोस्टोलिक नन्सिओस म्हणून ओळखले जातात.
संदर्भ
वर्ग:आंतरराष्ट्रीय राजकारण
तांबावे
तांबावे हे भारतातील महाराष्ट्र राज्यातील सोलापूर जिल्ह्यातील माढा तालुक्यातील एक गाव आहे.
हवामान
येथे मध्यम आणि चांगले हवामान असते.हे कोरडे हवामानाच्या श्रेणीत येते. उन्हाळा, पावसाळा आणि हिवाळा हे ऋतू असतात. मार्च ते मे हे महिने उन्हाळ्याच्या काळात येतात आणि या काळात कमाल तापमान ३० ते ४० डिग्री सेल्सिअस पर्यंत असते. एप्रिल आणि मे महिन्याचा कालावधी सर्वात उष्ण असतो. येथे पाऊस अल्प आणि अनिश्चित प्रमाणात पडतो. जूनच्या दुसऱ्या पंधरवड्यापासून ते सप्टेंबर अखेरपर्यंत मान्सूनचा कालावधी असतो. सरासरी ५४५ मि.मी. पाऊस पडतो. येथे हिवाळा नोव्हेंबरमध्ये सुरू होतो आणि फेब्रुवारी महिन्यात तापमान कधीकधी १० अंश सेल्सिअसपेक्षा कमी होते. हिवाळ्याच्या हंगामातील किमान तापमान जानेवारीत सुमारे ९ अंश सेल्सिअस असते.
संदर्भ
वर्ग:माढा तालुक्यातील गावे वर्ग:सोलापूर जिल्ह्यातील गावे
चीन महिला हॉकी संघ
चीन महिला हॉकी संघ आंतरराष्ट्रीय हॉकी स्पर्धांमध्ये चीनचे प्रतिनिधित्व करतो.
वर्ग:राष्ट्रीय महिला हॉकी संघ महिला हॉकी संघ
जपान महिला हॉकी संघ
जपान महिला हॉकी संघ आंतरराष्ट्रीय हॉकी स्पर्धांमध्ये जपानचे प्रतिनिधित्व करतो.
वर्ग:राष्ट्रीय महिला हॉकी संघ महिला हॉकी संघ
मलेशिया महिला हॉकी संघ
मलेशिया महिला हॉकी संघ आंतरराष्ट्रीय हॉकी स्पर्धांमध्ये मलेशियाचे प्रतिनिधित्व करतो.
वर्ग:राष्ट्रीय महिला हॉकी संघ महिला हॉकी संघ
म.भा. चव्हाण
मच्छिंद्र भागाजी चव्हाण हे एक मराठी गझलकार आहेत. त्यांनी गझलांव्यतिरिक्त कविता, पोवाडा, लावणी, अभंग तसेच वगही लिहीलेले आहेत.
संदर्भ
वर्ग:मराठी कवी
जॉर्ज स्ट्रीट
जॉर्ज बेंजामिन स्ट्रीट (६ डिसेंबर, १८८९:इंग्लंड - २४ एप्रिल, १९२४:इंग्लंड) हा 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 englandकडून १९२३ मध्ये १ कसोटी सामने खेळलेला क्रिकेट खेळाडू होता.
वर्ग:इंग्लंडचे क्रिकेट खेळाडू वर्ग:इ.स. १८८९ मधील जन्म वर्ग:इ.स. १९२४ मधील मृत्यू वर्ग:पुरुष चरित्रलेख
जांभुळशी
जांभुळशी हे भारताच्या महाराष्ट्र राज्यातील पुणे जिल्ह्यातील जुन्नर तालुक्यातील एक गाव आहे.
हवामान
येथील सर्वसाधारण हवामान उष्ण व कोरडे आहे. हवामानातील बदलानुसार प्रत्येक वर्षात मुख्यतः तीन ऋतू असतात.मार्च ते मे पर्यंत उन्हाळा, जून ते ऑक्टोबर पर्यंत पावसाळा आणि नोव्हेंबर ते फेब्रुवारी पर्यंत हिवाळा असतो. वार्षिक सरासरी पर्जन्यमान ७२० मिमी पर्यंत असते.
जवळपासची गावे
मांडवे.
संदर्भ
वर्ग:जुन्नर तालुक्यातील गावे वर्ग:पुणे जिल्ह्यातील गावे